Tőzsde Mentor

Napi összegzés
2025-06-16
Sokat javult a piaci hangulat, az amerikai és európai tőzsdék is sokat emelkedtek.
Jól teljesítettek a chipgyártók, az AMD árfolyama is közel 9% emelkedett.
A befektetők valószínűleg inkább optimisták a közel-keleti háború mérséklődésével kapcsolatban, az olajárak is visszaestek kissé.

Napi összegzés
2025-06-17
Gyengült a piaci hangulat, a tőzsdeindexek kis mértékben visszaestek.
Sokat csökkent az amerikai kiskereskedelmi forgalom, havi alapon 0,9%-os volt a visszaesés mértéke. Az adat arra utalhat, hogy már kezdenek érződni a vámháború negatív hatásai.
Kellemes meglepetést okozott a német ZEW befektetői hangulat index, mivel 47,5 pontot mutatott a májusi 25,2-es értékhez képest. Az EKB kamatcsökkentései és a német kormány fiskális élénkítése láthatóan sokat javított a gazdaság kilátásain.

Kiskereskedelmi forgalom (USA)
2025-06-17 14:30 (Europe/Budapest)
A kiskereskedelmi forgalom alakulása kulcsfontosságú a GDP szempontjából, így az esetleges gyengülés negatív piaci reakciót is kiválthat. Érdekes lesz látni, hogy a vámok hatásai milyen mértékben befolyásolják a fogysztás erejét.

Napi összegzés
2025-06-18
Gyenge hangulat jellemezte a tőzsdéket, az amerikai piacok oldalaztak, míg az európaiak kis mértékben csökkentek.
A Fed nem változtatott a kamatokon, ugyanakkor gyengébb gazdaságra, valamint magasabb és tartósabb inflációra számít. Jerome Powell Fed elnök kiemelte a vámok bizonytalan hatásait, viszont a jegybank jó helyzetben van, hogy kivárjon. Így könnyen elképzelhető, hogy a piaci várakozásokkal szemben 2-nél kevesebb kamatvágás lesz idén, a befektetők azonban még optimisták ezzel kapcsolatban.

Fed ülés
2025-06-18 20:00 - 21:00
A júniusi Fed ülésre kiemelten figyelhet a piac, mivel nagy a bizonytalanság a vámok hatásaival és a várható kamatpályával kapcsolatban. Az enyhébb hangvétel ugyanakkor növelhetné az optimizmust, míg az óvatosabb álláspont csökkenthetné a kamatvágási várakozásokat.

Napi összegzés
2025-06-19
Sokat romlott a hangulat, amiben a közel-keleti konfliktusnak és a Fed ülésnek is lehetett szerepe.
A piac inkább negatívan reagált a Fed előrejelzéseire és Powell szavaira. Az első reakciók még visszafogottabbak voltak, mivel nem történt meglepetés, viszont a jegybank inkább pesszimistábbnak tűnt az előző üléshez képest, ami a piaci hangulatot másnapra már visszafogta.
Kedvező hírek érkeztek a közel-keleti háborúval kapcsolatban, mivel Donald Trump két hetes határidőt adott Iránnak, így megnövekedett az esélye egy békés megállapodásnak.

Napi összegzés
2025-06-20
Folytatódott a negatív hangulat a tőzsdéken, bár az európai piacok kis mértékben emelkedtek, Amerikában azonban jelentős esés alakult ki a nap eleji optimizmus ellenére.
Az árfolyamokat továbbra is a közel-keleti feszűltségek befolyásolják leginkább, így a Trump által bejelentett 2 hetes határidő pozitívum ugyan, viszont a háborúba való amerikai belépés, valamint a Hormuzi-szoros lezárásának lehetősége továbbra is aggaszthatja a befektetőket.

Napi összegzés
2025-06-23
Vegyes mozgások alakuktak ki a részvénypiacokon, míg az amerikai tőzsdeindexek jelentősen emelkedtek, addig Európában kisebb visszaesés volt tapasztalható.
Amerikában sokat segített a hangulaton az egyik Fed jegybankár véleménye, miszerint már júliusban folytatódhatnak a kamatvágások, amennyiben továbbra is kedvezően alakul az infláció.
Nagy mértékben növekedett a Tesla árfolyama, miután a vállalat vasárnap bemutatta Austinban a robotaxi vezető nélküli taxiszolgáltatását. Ugyan még sok a bizonytalanság a szolgáltatás részleteivel és bővítésével kapcsolatban, viszont a befektetők egylőre nagyon optimistán reagáltak.

Napi összegzés
2025-06-24
Szárnyaltak a részvénypiacok, az amerikai és európai tőzsdeindexek is jelentősen emelkedtek.
A kiemelkedően jó hangulat egyik legfontosabb oka volt, hogy Irán és Izrael között tűzszünet alakult ki. Ez az állapot ugyan nem tartott sokáig, viszont a befektetők sokkal optimistábbak lettek a konfliktus enyhülésével kapcsolatban, valamint már kevésbé aggódnak a Hormuzi-szoros lezárása miatt.
Elfogadásra került a német fiskális élénkítő csomag, aminek hatására jelentősen emelkedett a DAX index, igy tovább javulhat a német gazdasággal kapcsolatos optimizmus.

Napi összegzés
2025-06-25
Megtorpant a piacok lendülete, az amerikai tőzsdeindexek oldalztak, míg Európában visszaesést lehetett látni.
A chipgyártók kiemelkedően teljesítettek, ami a mesteséges intelligenciával kapcsolatos optimizmus további erősödését jelzi, így az Nvidia az újabb csúcs elérésével már a világ legértékesebb vállalata lett.
Folytatódott a dollár gyengülése, ami a közel-keleti konfliktus enyhülésével, valamint a kamatvágási várakozások felerősödésével magyaráztható.

Napi összegzés
2025-06-26
Vegyes mozgások történtek, mivel míg az amerikai piacok folytatták az emelkedést, addig az európai tőzsdék tovább csökkentek.
Kellemetlen meglepetést okozott az első negyedéves amerikai GDP végső olvasata, mivel a -0,2%-ra vonatkozó várakozásokkal szemben 0,5%-kal csökkent.
Donald Trump bejelentette a Kínával való ritkaföldfémekkel kapcsolatos megállapodás megkötését, ami tovább növelheti az optimizmust.

USA GDP (Q1)
2025-06-26 14:30
Az amerikai GDP végső olvasata kiemelt jelentőségű az amerikai gazdaság ereje és a vámok hatásainak felmérése szempontjából. A várakozások 0,2%-os csökkenésre vonatkoznak, az ettől alacsonyabb érték nagatív piaci reakciókat is kiválthat, míg egy kedvezőbb adatra emelkedéssel reagálhatnak a tőzsdék.

Napi összegzés
2025-06-27
Folytatódot a pozitív piaci hangulat, az amerikai tőzsdeindexek mellett most már az európai piacok is jól teljesítettek.
Nem okozott meglepetést az amerikai PCE adat, havi alapon 0,1%-os növekedést mutatott. Ez alapján egyelőre még mérsékelt az infláció, bár a vámok hatása később még jelentkezhet.

PCE (USA)
2025-06-27 14:30
A személyes fogyasztási kiadások inflációja fontos lehet a lehetséges kamatvágások szempontjából, mivel kiemelten figyeli a Fed. A vámok következtében nagy a bizonytalanság a vámok inflációt növelő hatása miatt, így egy mérsékeltebb adat csökkenthetné az ezzel kapcsolatos aggodalmakat.

Napi összegzés
2025-06-30
Tovább emelkedtek az amerikai tőzsdeindexek, Európában azonban gyengébb volt a hangulat.
A német infláció 2%-ot mutatott a 2,2%-os várakozásokkal szemben, ami segítheti az EKB további kamatcsökkentéseit.

Napi összegzés
2025-07-01
Kissé elromlott a piaci hangulat, az amerikai és európai tőzsdeindexek is visszaestek.
A ISM feldolgozóipari PMI adat ugyan meghaladta a 48,5 pontos várakozásokat, mivel 49 pontot mutatott, viszont így is a visszaesést jelentő 50 pont alatti tartományban tartózkodik.
Az eurózóna inflációja 2%-ot mutatott, ami a múlt hónaphoz képest kisebb emelkedést jelent, viszont még ideálisnak tekinthető.

Napi összegzés
2025-07-02
Jó hangulatban telt a kereskedési nap, a fontosabb tőzsdeindexek jelentősen emelkedtek, még annak ellenére is, hogy vegyes adatok érkeztek a nap során.
Az ADP foglalkoztatottsági adat meglepetésre 33 ezres csökkenést mutatott, ami aggodalmakat vethet fel az amerikai munkaerőpiac erejével kapcsolatban. A befektetők ugyanakkor pozitívan reagáltak, mivel ezáltal felgyorsulhatnak a kamatcsökkentések.

Napi összegzés
2025-07-03
Folytatódott a pozitív piaci hangulat, az amerikai és az európai tőzsdeindexek is sokat emelkedtek.
Az amerikai munkaerőpiaci adatok az ADP vissszaesését követően váratanul erősen alakultak, az NFP jelentős bővülést mutatott, míg a munkanélküliségi ráta 4,1%-ra csökkent. Az adatoknak a befektetők is örültek, mivel így csökkenhetnek a recessziós félelmek.
Trump tegnap bejelentette, hogy az ellenvámokkal fenyegetett országoknak levelet küldenek ki pénteken a rájuk vonatkozó új vámok kapcsán, mivel eddig csak kevés kereskedelmi megállapodás született, miközben közeledik a július 9.-ei határidő.

Amerikai munkaerőpiaci adatok
2025-07-03 14:30
Az amerikai munkaerőpiac helyzete kulcsfontosságú a lehetséges kamatcsökkentésekkel kapcsolatban. A gyenge adatok ugyan növelik a kamatvágások esélyét, viszont recessziós félelmeket is kiválthatnak.

Napi összegzés
2025-07-04
Az amerikai piacok ugyan zárva tartottak, viszont az európai tőzsdeindexek a vámokkal kapcsolatos bizonytalanság következtében sokat csökkentek.
A piaci hangulatnak nem kedveznek a vámokkal kapcsolatos hírek, így egyelőre megtorpanhat az emelkedő trend. Trump ugyan meghosszabbította a július 9.-ei határidőt augusztus 1.-éig, viszont a bizonytalanság még hosszabb ideig megmaradhat.

Napi összegzés
2025-07-07
Vegyes mozgások alakultak ki a részvénypiacokon, míg az amerikai piacok estek, addig az európai tőzsdék nagyot emelkedtek.
A vámháborúval kapcsolatos események mozgathatják a piacokat, miután a Trump adminisztráció a következő napokban több levelet is küld kereskedelmi partnereinek a tervezett vámemelésekről.
Trump a Truth Social oldalán bejelentette, hogy 25 százalékos vámtarifát vet ki minden Koreából és Japánból érkező termékre, ami ugyan nem kedvezett a piaci hangulatnak, viszont egyelőre inkább kivárás látszik a piacon.

Napi összegzés
2025-07-08
Vegyes mozgások jellemezték az tőzsdéket, míg az amerikai piacokon gyengébb hangulat uralkodott, addig az európai tőzsdeindexek folytatták az emelkedést.
Trump bejelentette, hogy 50%-os vámot vethet ki a réz importjára, viszont optimistán nyilatkozott az USA és az Európai Unió közötti kereskedelmi tárgyalásokkal kapcsolatban.
Erősen teljesítettek a chipgyártók, ami a mesterséges intelligenciával kapcsolatos további optimizmusra utal.

Napi összegzés
2025-07-09
Kedvező volt a piaci hangulat, az európai tőzsdeindexek kiemelkedően teljesítettek, valamint már az amerikai piacok is emelkedni tudtak.
Az erópai piacokon tapasztalható pozitív hangulat mögött az USA és az Európai Unió közötti kereskedelmi megállapodással kapcsolatos optimizmus állhat.
Nagyot emelkedett a réz árfolyama, ami a megemelt vámok következménye. Emellett a többi nyersanyagnál is növekedés látható, ami akár az inflációra is negatív hatással lehet.

Napi összegzés
2025-07-10
Megtorpant a piacok lendülete, viszont jelentős csökkenések nem alakultak ki.
Az elmúlt napokban több vámot is bejelentett Trump, most pedig Kanadára vetett ki 35%-os vámot. Ezek az események ugyan nem tesznek jót a piaci hangulatnak, viszont a befektetők többnyire optimisták a kereskedelmi tárgyalásokkal kapcsolatban.
Kiemelkedően teljesítenek a kriptodevizák, a Bitcoin is már a 120 ezres szintet közelíti.
Jelentős céláremelés érkezett az AMD-re, ami újabb pozitívum a mesterséges intelligenciával kapcsolatban.

Napi összegzés
2025-07-11
Gyengén teljesítettek a részvénypiacok, az amerikai tőzsdék kisebb mértékben, az európai indexek azonban jelentősen estek.
A hangulatromlás mögött az állt, hogy Donald Trump 30 százalékos vám bevezetését tervezi Európára vonatkozólag, amely augusztus 1-én léphet érvénybe. A tárgyalás lehetősége ugyan továbbra is fennáll, viszont a befektetők nagyon nem örülnek a bizonytalanságnak, emiatt is csökkentek annyit az európai tőzsdeindexek.

Napi összegzés
2025-07-14
Nem mutattak nagy erőt a részvénypiacok, az amerikai indexek csak mérsékelten emelkedtek, míg az európai tőzsdék tovább estek.
5,2%-kal emelkedett a kínai GDP, ami ugyan cökkenést jelent, viszont erős értéknek tekinthető.
Bejelentette az Nvidia, hogy újból értékesítheti a H20 chipeket Kínában, mivel sikerült megállapodni az amerikai kormánnyal, ami jelentős pozitívum bevételi szempontból.

Napi összegzés
2025-07-15
Nap közben elromlott a hangulat a tőzsdéken, így a kezdeti pluszokat követően visszaestek az indexek, így Amerikában nem alakult ki jelentős elmozdulás, míg az európai tőzsdék tovább estek.
Nem okozott meglepetést a júniusi inflációs adat, viszont így is 2,7%-ra emelkedett a múlt havi 2,4%-ot követően, ami elbizonytalaníthatja a befektetőket a közelgő kamatcsökkentésekkel kapcsolatban.
Jól teljesítettek a chipgyártók, mivel az Nvidia újra értékesítheti a H20 processzorait Kínában, viszont a banki jelentések vegyesen alakuktak, ami kissé visszafogta a piaci hangulatot.

CPI (USA)
2025-07-15 14:30
A júniusi amerikai inflációs adatok kiemelten fontosak lehetnek a Fed várható kamatcsökkentései szempontjából. A várakozások alapján havi 0,3%-os lehetett az áremelkedés üteme. Az ennél nagyobb értékek hatására csökkenhetnek a kamatvágási várakozások és erősödhetne a dollár, míg az alacsonyabb értékek tovább javítanák a piaci hangulatot.

Napi összegzés
2025-07-16
Vegyes mozgások jellemezték a kereskedést, míg az amerikai tőzsdeindexek a nap során bemutatott fordulatnak köszönhetően ki mértékben emelkedtek.
Kedvező amerikai gazdasági adatok érkeztek, mivel a termelői infláció csak 2,3%-os növekedést mutatott, míg az ipari termelés a várakozásoknál is erősebb lett.
Vegyes gyorsjelentések érkeztek. Míg a Renault és a United Airlines csalódást okozott az előrejelzésekkel kapcsolatban, addig a Johnson & Johnson és a TSMC is erős számokat tett közzé. Utóbbi pedig különösen kedvező lehet a chipszektornak és a mesterséges intelligenciában érintett vállalatoknak a várhatóan tovább növekvő keresletnek köszönhetően.

Napi összegzés
2025-07-17
Sokat javult a piaci hangulat, a fontosabb tőzsdeindexek jelentősen emelkedtek.
0,6%-kal emelkedett az amerikai kiskereskedelmi forgalom júniusban, ami meghaladta a 0,1%-ra vonatkozó várakozásokat. Ezáltal továbbra is erősnek tekinthető az amerikai fogyasztás, ami tovább fokozta az optimizmust.
Enyhén negatívan reagált a piac a Netflix gyorsjelentésére, pedig az eredmények és az előrejelzések is erősek lettek. Ennek oka lehet, hogy a felfokozott várakozásoknak és elvárásoknak nem tudott megfelelni a vállalat, valamint az utóbbi időszakban kiemelkedően magas szintre került az árfolyam.
